III บวก 3% โบรกแนะ “ซื้อ” เป้า 17.10 บ. ลุ้นกำไรปี 66 แตะ 614 ล้าน
III บวกต่อ 3% ลุ้นกำไรปี 66 แตะ 614 ล้านบาท โต 17% รับอานิสงส์จีนเปิดประเทศ รวมถึงรับรู้ส่วนแบ่งกําไรของ ANI เข้ามามากขึ้น โบรกยังคงแนะนำ “ซื้อ” ราคาเป้าหมาย 17.10 บ.
III บวกต่อ 3% ลุ้นกำไรปี 66 แตะ 614 ล้านบาท โต 17% รับอานิสงส์จีนเปิดประเทศ รวมถึงรับรู้ส่วนแบ่งกําไรของ ANI เข้ามามากขึ้น โบรกยังคงแนะนำ “ซื้อ” ราคาเป้าหมาย 17.10 บ.
12 ม.ค. 2566

ผู้สื่อข่าวรายงานว่า วันนี้ (11 ม.ค. 66)  ราคาหุ้น บริษัท ทริพเพิล ไอ โลจิสติกส์ จำกัด (มหาชน) หรือ III ณ เวลา 10:21 น. อยู่ที่ระดับ 15.10 บาท  บวก 0.50 บาท หรือเพิ่มขึ้น 3.42% สูงสุดที่ระดับ 15.20 บาท ต่ำสุดที่ระดับ 14.80 บาท ด้วยมูลค่าการซื้อขาย 77.64 ล้านบาท

บล.คิงส์ฟอร์ด ระบุในบทวิเคราะห์ (11 ม.ค.66) คาดแนวโน้มไตรมาส 4/65 เนื่องจากผลประกอบการจะยังคงเติบโตต่อเนื่อง หนุนจากไฮซีซั่นของธุรกิจ Air freight ตามปริมาณเที่ยวบินที่ฟื้นตัว ส่วนปี 66 คาดการณ์กําไรสุทธิอยู่ที่ 614 ล้านบาท เพิ่มขึ้น 17% จากงวดเดียวกันของปีก่อน รับอานิสงส์จีนเปิดประเทศ ส่งผลให้จํานวนไฟล์ทบินและปริมาณพื้นที่ใต้ท้องเครื่องมากขึ้น รวมถึงรับรู้ส่วนแบ่งกําไรของ ANI เข้ามามากขึ้น หลัง ANI ซื้อหุ้นที่เหลืออีก 80% ของ Asia GSA (M) ก่อนที่จะยื่นไฟลิ่งเตรียม Spin-off ANI ในช่วงไตรมาส 2/66 โดยคาดว่า ANI จะสร้างกําไรในปี 66-67 ราว 870 ล้านบาท และ 1 พันล้านบาท โดยยังคงแนะนำ “ซื้อ” ราคาเป้าหมาย 17.10 บาท